வைசேசிக சூத்திரம்

வைசேசிக சூத்திரம் (Vaiśeṣika Sūtra) என்றும் அழைக்கப்படும் கணாத சூத்திரம் என்பது  இந்திய மெய்யியலில் வேதத்தை ஏற்கும் ஆறு முக்கிய பிரிவுகளில் ஒன்றான வைசேசிகப் பள்ளியின் அடித்தளத்தில் உள்ள ஒரு பண்டைய சமசுகிருத உரை ஆகும்.Andrew Nicholson (2013), Unifying Hinduism: Philosophy and Identity in Indian Intellectual History, Columbia University Press, , pages 2–5 இந்த சூத்திரத்தை கணாதன் எனும் முனிவர் எழுதியுள்ளார்.  கணாதனனின் காலம் அறியப்படவில்லை. இருப்பினும் அவர் தனது வைசேசிக சூத்திரத்தில் பௌத்த மதத்தின் கோட்பாடுகளைப் பற்றி எதுவும் குறிப்பிடாததால், அவர் பௌத்த மதத்தின் வருகைக்கு முன்பே புகழ் பெற்றிருந்தார் என அறிய வருகிறது.   கிமு 6 மற்றும் 2 ஆம் நூற்றாண்டுகளுக்கு இடையில் தொகுக்கப்பட்டிருக்கலாம். மேலும், பொது ஊழி தொடங்குவதற்கு முன்பு தற்போதுள்ள பதிப்பு இறுதி செய்யப்பட்டிருக்கலாம்.

 உரைகள் 
பொது ஊழியின் தொடக்கத்திலிருந்தே பல அறிஞர்கள் இது குறித்து கருத்து தெரிவித்துள்ளனர். பிரஷ்டபாதர் என்பவர் பதார்த்த தர்ம சங்க்ராகா (பொருளின் பண்புகளின் தொகுப்பு) என்ற தலைப்பில் எழுதிய உரை வைசேசிக சூத்திரத்தின் ஆரம்பகால உரையாகக் கருதப்படுகிறது.  மடிகேந்திரன் என்பவரது தசா பதார்த சாஸ்திரம் என்பது வைசேசிக சூத்திரத்தின் மற்றொரு முக்கியமான இரண்டாம் படைப்பு ஆகும். இது சமசுகிருதத்திலும் எழுதப்பட்டுள்ளது. மேலும், கிபி 648 இல் சுவான்சாங் சீன மொழியிலும் மொழிபெயர்ப்புசெய்துள்ளார்.

வைசேசிக சூத்திரம் பழமொழி சூத்திர பாணியில் எழுதப்பட்டுள்ளது. மேலும் இயற்கை அணுவாதத்தைப் பயன்படுத்தி பிரபஞ்சத்தின் உருவாக்கம் மற்றும் இருப்பு பற்றிய அதன் கோட்பாடுகளை முன்வைக்கிறது.Analytic Philosophy in Early Modern India J Ganeri, Stanford Encyclopedia of Philosophy (2014);Naturalism in Classical Indian Philosophy, A Chatterjee, Stanford Encyclopedia of Philosophy (2012) யதார்த்தவாதத்தைப் பயன்படுத்துகிறது, மேலும் இது மனித வரலாற்றில் முதன்முதலில் அறியப்பட்ட முறையான யதார்த்தமான உள்ளியம் வகைகளில் ஒன்றாகும். இந்த உரை பல்வேறு வகையான இயக்கங்கள் மற்றும் அதை நிர்வகிக்கும் சட்டங்கள், தர்மத்தின் பொருள், அறிவியலின் கோட்பாடு, ஆத்மாவின் அடிப்படை மற்றும் யோகா மற்றும் மோட்சத்தின் தன்மை ஆகியவற்றைப் பற்றி விவாதிக்கிறது.Translation of critical edition of Vaiśeṣika Sūtra: John Wells (2009), The Vaisheshika Darshana, Darshana Press; Discussion: On yoga and moksha in Vaisesika Sutras:  உலகில் உள்ள அனைத்து நிகழ்வுகளுக்கும் இயக்கம் தான் காரணம் என்ற வெளிப்படையான குறிப்பும், அதைப் பற்றிய பல முன்மொழிவுகளும் அதை இயற்பியல் பற்றிய ஆரம்பகால நூல்களில் ஒன்றாக ஆக்குகின்றன.

 இதையும் காண்க 
 பிரம்ம சூத்திரம்
 உபநிடதம்
 வேதம்

 மேற்கோள்கள் 

 நூல் ஆதாரங்கள் 

Subhash Kak (2016), Matter and Mind: The Vaiśeṣika Sūtra of Kaṇāda 

O'Flaherty, Wendy Doniger. Textual Sources for the Study of Hinduism (Textual Sources for the Study of Religion). .
 வெளி இணைப்புகள் 
Vaisheshika-sutra with three commentaries English translation by Nandalal Sinha, 1923 (includes glossary)

பகுப்பு:இந்து மெய்யியல் கருத்துருக்கள்
பகுப்பு:மீமாஞ்சம்
பகுப்பு:இந்திய மெய்யியல்
பகுப்பு:வைதிக மெய்யியல்கள்